Phokis — Delphi — 1st c. BC — SIG(3) 734
Region: Central Greece (IG VII-IX) — Delphi 

θεος τυχαν αγαθαν. [αρχοντο]ς κλεοδαμου του κλεωνος βουλευοντων ταν πρωταν εξαμηνον κλεανδρου του τιμων[ος] [δαμοκρα]τεος του τεισωνος γ[ρ]αμματευοντος δε βουλας νικια του κλεωνος εδοξε ται πολει των δε[λφων εν] αγοραι τελειωι συμ ψαφοις ταις εννομοις επειδη αμμωνιος αμμωνιου αθηναιος ανηρ αγα[θος εστι κ]α[ι] δια παντος προνοιαν ποιειμενος τας ποτι τους θεους ευσεβειας πολλους μεν και καλους [εις τα]ς τουτων τιμας πλεονακις διατεθειται λογους θελων δε και δια των εργων στοιχειν αυτοσαυτω[ι] [παντα] διωικησε τα ποτι τον θεον βουθυτεων τε και μεταδιδους παντοις τας θυσιας και ζαλεων και τα παντα [τας αυτο]σαυτου πατριδος ταν τε ποτι τον θεον ευσεβειαν και ταν ποτι τους ελλανας φιλανθρωπιαν εν τε τοις [ιεροις τ]οις κατα ταν αρχαν φιλοτιμον αυτοσαυτον παρεισχηται πασαν δαπαναν και χοραγιαν ελασσονα τιθεμενος [τας πο]τι τα κα[λλ]ιστα σπουδας ταν τε παρεπιδαμιαν και ταν αναστροφαν αξιαν πεποιηται του τε των αθηναιων δα[μ]ου και τας των ελλανων επι τα πυθια συναγωγας καθηκον δε εστι δελφοις αποδεχεσθαι τε και τιμαν τους ευσεβειαι και δικαιοσυναι διαφεροντας των ανδρων τυχαι αγαθαι δεδοχθαι ται πολει των δελφων [επαινεσαι μεν] αμμωνιον αμμωνιου αθηναιον και στεφανωσαι αυτον τωι του θεου στεφανωι ωι πατριον εστιν υπ[αρχειν δε αυτωι] [κ]αι [ε]κγονοις παρα τας πολιος αμων προξενιαν προμαντειαν προδικιαν ασυλιαν ατελειαν προεδριαν εν πασι τοις αγω[ν]οις οις α πολις τιθητι και ταλλα τιμια α και τοις αλλοις προξενοις τας πολιος υπαρχει πεμψαι δε αυτωι και ξενια τα μεγιστα εκ των νομων.